บ้านปี้เฮือนน้อง 
หน้าร้านมีสัญลักษณ์ฮาลาลชัดเจน
เพราะงั้นสบายใจได้สำหรับชาวมุสลิม เพราะสะอาดปราศจากหมูแน่นอน

ร้านนี้เป็นขันโตก เป็นลานกว้าง ด้านหน้าเป็นเรือนไทย
ส่วนข้างๆ ก็จำลองเป็นร้านโชห่วย เก๋ๆ ถ่ายรูปได้หลายมุม
จะเลือกนั่งบนโต๊ะหรือนั่งเสื่อก็ได้ แล้วแต่ความชอบ

อาหารก็เรียกได้ว่าใช้ได้ แม้จะไม่มีหมูก็ตาม
ส่วนใหญ่ก็เน้นไปทางไก่ เช่น ฮังเลไก่ (อันนี้ชอบเลย) ไก่ทอด ต้มยำ
แล้วยังมีเซ็ทผักวางบนขันโตก มีถ้วยน้ำพริกอ่องตั้งตรงกลาง (แต่รสก็เผ็ดซักนิดสไตล์เหนือ)
อีกทั้งผัดเห็ดน้ำมันหอย ปลาดุกฟู ปลาช่อนลุยสวน
ส่วนข้าวเติมไม่อั้น

นอกเหนือไปจากอาหารแล้ว ยังมีการแสดงสไตล์ล้านนาให้ชมตลอดการกิน
เรียกได้ว่าเข้าถึงความเป็นเหนือ
ทั้งอาหารตาและอาหารปากเลยทีเดียว